
 4.12.2018
 BG
 Официален вестник на Европейския съюз
 L 308/30
 РЕГЛАМЕНТ ЗА ИЗПЪЛНЕНИЕ (ЕС) 2018/1883 НА КОМИСИЯТА
 от 3 декември 2018 година
 за изменение на Регламент (ЕС) No 468/2010 за съставяне на списък на ЕС на корабите, извършващи незаконен, недеклариран и нерегулиран риболов
 ЕВРОПЕЙСКАТА КОМИСИЯ,
 като взе предвид Договора за функционирането на Европейския съюз,
 като взе предвид Регламент (ЕО) No 1005/2008 на Съвета от 29 септември 2008 г. за създаване на система на Общността за предотвратяване, възпиране и премахване на незаконния, недеклариран и нерегулиран риболов, за изменение на регламенти (ЕИО) No 2847/93, (ЕО) No 1936/2001 и (ЕО) No 601/2004 и за отмяна на регламенти (ЕО) No 1093/94 и (ЕО) No 1447/1999 (1), и по-специално член 30 от него,
 като има предвид, че:
 (1)
 В глава V от Регламент (ЕО) No 1005/2008 се определят процедурите за идентифициране на риболовните кораби, извършващи незаконен, недеклариран и нерегулиран (ННН) риболов, както и процедурите за съставяне на списък на Съюза на такива кораби („списъка на Съюза“). В член 37 от посочения регламент се предвиждат действията, които да се предприемат срещу риболовните кораби, включени в този списък.
 (2)
 Списъкът на Съюза е създаден с Регламент (ЕС) No 468/2010 на Комисията (2) и впоследствие е изменен с регламенти за изпълнение (ЕС) No 724/2011 (3), (ЕС) No 1234/2012 (4), (ЕС) No 672/2013 (5), (ЕС) No 137/2014 (6), (ЕС) 2015/1296 (7), (ЕС) 2016/1852 (8) и (ЕС) 2017/2178 (9).
 (3)
 В съответствие с член 30, параграф 1 от Регламент (ЕО) No 1005/2008 корабите, които са включени в приетите от регионални организации за управление на рибарството списъци на кораби, извършващи ННН риболов, се включват в списъка на Съюза.
 (4)
 Всички регионални организации за управление на рибарството съставят списъците на корабите, извършващи ННН риболов, съгласно своите съответни правила и редовно ги актуализират (10).
 (5)
 След като получи от регионалните организации за управление на рибарството списъците на корабите, за които се предполага или е доказано, че извършват ННН риболов, Комисията актуализира списъка на Съюза в съответствие с член 30 от Регламент (ЕО) No 1005/2008. Тъй като Комисията получи нови списъци от регионалните организации за управление на рибарството, списъкът на Съюза следва да се актуализира.
 (6)
 Предвид възможността един и същ кораб да фигурира под различни имена и/или знамена в зависимост от момента, в който е бил включен в списъците на регионалните организации за управление на рибарството, актуализираният списък на Съюза следва да включва различните имена и/или знамена, както са установени от съответните регионални организации за управление на рибарството.
 (7)
 Корабите „Itziar II“ (11) и „Tchaw“ (12), които понастоящем са включени в списъка на Съюза, са били заличени от списъка, съставен от изготвен от Комисията за опазване на антарктическите живи морски ресурси (CCAMLR), тъй като са изведени от експлоатация. Съответно тези кораби следва да бъдат заличени от списъка на Съюза, въпреки че все още не са заличени от списъка на Генералната комисия по рибарство за Средиземно море (GFCM).
 (8)
 Корабът „Xin Shi Ji 16“ (13), който понастоящем е включен в списъка на Съюза, e бил заличен от списъка, съставен от Междуамериканската комисия за тропическа